แพนด้าบุกไทยคืออะไร เจาะ 10 ข้อที่คุณสนใจ และไม่รู้ หมีสายแบ๊ว ปูพรมยึดไทย 
เชื่อว่าหลายคนคงอดใจไม่ให้หลงรัก เจ้าหมีขอบตาดำ เหล่านี้ไม่ได้แน่ๆ ขนาดมาตัวเดียวก็น่ารักน่ากอดแล้ว แต่เร็วๆ นี้ ใจกลางกรุงเทพฯ กำลังจะมีกองทัพ แพนด้า มาโชว์ถึง 1,600 ตัว เพื่อสื่อถึงความสำคัญของการอนุรักษ์สัตว์ป่าและสิ่งแวดล้อม,วันนี้ ,ไทยรัฐออนไลน์, จะพาคุณไปรู้จัก 10 ข้อ ก่อนการไปชมงาน ,1600 Pandas+ World Tour in Thailand (1600 แพนด้าพลัส เวิลด์ ทัวร์ อิน ไทยแลนด์), เพราะนอกจากจะได้เที่ยวชมงานเพลินๆ แล้ว ยังจะได้เป็นส่วนหนึ่งของการช่วยเหลือสัตว์ป่าด้วย,พร้อมแล้ว ตามมาดูกัน,1. โครงการ 1600 Pandas+ World Tour in Thailand (1600 แพนด้าพลัส เวิลด์ ทัวร์ อิน ไทยแลนด์) จัดขึ้นภายใต้แนวคิด For the world we live in and the ones we love โดยร่วมกับ กองทุนสัตว์ป่าโลก สำนักงานประเทศไทย (WWF-Thailand) ในการเป็นตัวแทนประชาสัมพันธ์ถึงความสำคัญของการอนุรักษ์สัตว์ป่าและสิ่งแวดล้อม สู่เป้าหมายการพัฒนาอย่างยั่งยืน โดยอาสาเป็นเจ้าภาพพากองทัพแพนด้าสุดยอดงานศิลปะในรูปแบบเปเปอร์มาเช่ กว่า 1,600 ตัว ที่จะไปเยือน 10 สถานที่ท่องเที่ยวยอดฮิต และสถานที่สำคัญของประเทศไทย,2. โครงการนี้ มีพันธมิตรเข้าร่วมสนับสนุนอีกมากมาย ได้แก่ การท่องเที่ยวแห่งประเทศไทย สำนักวัฒนธรรม กีฬา และการท่องเที่ยว และ กรุงเทพมหานคร ซึ่งโครงการนี้ถือเป็นการจัดแสดงผลงานศิลปะ (เปเปอร์มาเช่) เชิงอนุรักษ์ระดับโลกสุดยิ่งใหญ่ครั้งแรกในเมืองไทย,3. การทัวร์รอบโลกของแพนด้า 1,600 ตัว เกิดขึ้นครั้งแรกเมื่อ พ.ศ. 2551 โดยความร่วมมือระหว่างกองทุนสัตว์ป่าโลกสากล (WWF) และศิลปินชาวฝรั่งเศส เปาโล กรองจีอง (Paulo Grangeon) ผู้สร้างสรรค์ผลงานศิลปะแพนด้าน้อยที่ประดิษฐ์ขึ้นในรูปแบบเปเปอร์มาเช่ ด้วยกระดาษรีไซเคิล โดยเริ่มแรกเขาได้สร้างสรรค์แพนด้าขึ้นมาทั้งหมด 1,600 ตัว ซึ่งเท่ากับจำนวนแพนด้าที่ยังหลงเหลืออยู่ทั่วโลกในขณะนั้น,4. ตั้งแต่นั้นมา ก็ได้มีการพาแพนด้าน้อยเหล่านี้ เดินทางจัดแสดงและสร้างสีสันตามเมืองท่องเที่ยวยอดฮิตและสถานที่สำคัญต่างๆ กว่า 100 แห่ง ในหลายประเทศทั่วโลก ได้แก่ ฝรั่งเศส, เนเธอร์แลนด์, อิตาลี, สวิตเซอร์แลนด์, เยอรมนี, ไต้หวัน, ฮ่องกง, เกาหลี และมาเลเซีย เพื่อตอกย้ำความสำคัญของการอนุรักษ์สัตว์ป่าและสิ่งแวดล้อม สู่เป้าหมายการพัฒนาอย่างยั่งยืน,5. กิจกรรมของโครงการ 1600 Pandas+ World Tour in Thailand ที่จะจัดวันที่ 4 – 19 มีนาคม 2559 ประกอบไปด้วย กิจกรรมการจัดแสดงแฟลชม็อบ (flash mobs) ตามสถานที่ท่องเที่ยวและสถานที่สำคัญต่างๆ ของประเทศไทย 10 แห่งด้วยกัน ได้แก่ สนามหลวง, ศูนย์การค้าเซ็นทรัลเวิลด์, ลานกิจกรรมสถานีบีทีเอสช่องนนทรี, หอศิลปวัฒนธรรมกรุงเทพมหานคร, สวนสันติชัยปราการ และป้อมพระสุเมรุ, เสาชิงช้า, สวนลุมพินี, สถานีรถไฟหัวลำโพง และวัดภูเขาทอง จ.อยุธยา,6. ทางโครงการ เปิดโอกาสให้คนไทยทุกคนได้ร่วมเป็นส่วนหนึ่งของกิจกรรมได้ ด้วยการแนะนำสถานที่ที่คุณอยากให้แพนด้า 1,600 ตัว ไปจัดแสดงแฟลชม็อบได้ที่ facebook.com/1600pandasplusth,7. ส่วนวันที่ 24 มีนาคม - 10 เมษายน 2559 พบกับนิทรรศการจัดแสดงแพนด้าสุดอลังการ กว่า 1,600 ตัว ที่ศูนย์การค้าเซ็นทรัล เอ็มบาสซี โดยภายในงานจะมีกิจกรรมให้ร่วมสนุกมากมาย ทั้งกิจกรรมเวิร์กช็อป และรับเลี้ยงแพนด้า (Adoption) ซึ่งการรับเลี้ยงแพนด้าจะมีเปิดลงทะเบียนจองผ่านทาง www.1600pandasplusth.com ในวันที่ 10-12 มีนาคม 2559,8. สำหรับในมุมการท่องเที่ยว โครงการนี้น่าจะช่วยดึงดูดนักท่องเที่ยวทั้งชาวไทยและชาวต่างชาติ ผ่านกิจกรรมการทัวร์แพนด้าทั้ง 1,600 ตัว ไปตามสถานที่ท่องเที่ยวขึ้นชื่อต่างๆ ทั่วกรุงเทพฯ ถือเป็นโอกาสดีที่ทุกคนจะได้ชมความน่ารักของเหล่าแพนด้า พร้อมเปิดประสบการณ์ท่องเที่ยวในสถานที่ต่างๆ ของประเทศไทยได้ในเวลาเดียวกัน,9. อีกทั้งยังเป็นการกระตุ้นเตือนให้ชาวไทยได้ตระหนักถึงการอนุรักษ์มากขึ้น โดยเฉพาะการอนุรักษ์พันธุ์สัตว์ที่อยู่ในสถานภาพเสี่ยงต่อการสูญพันธุ์ เช่น ช้างป่าไทย และเสือโคร่ง โครงการนี้จึงถือเป็นกระบอกเสียงที่ดี ที่ช่วยสร้างการรับรู้และเข้าใจ รวมไปถึงการอนุรักษ์ธรรมชาติและสิ่งแวดล้อม ทั้งยังเข้าใจถึงความสำคัญของการช่วยเหลือและอนุรักษ์ โดยจะนำไปต่อยอดใน โครงการอนุรักษ์สัตว์ป่ากุยบุรี, โครงการรณรงค์การต่อต้านการค้างาช้าง และโครงการฟื้นฟูประชากรเสือโคร่ง,10. งานนี้ กำลังจะจัดขึ้นระหว่างวันที่ 4 - 19 มีนาคม 2559 พร้อมปิดท้ายความประทับใจกับงานนิทรรศการแพนด้าสุดอลังการกว่า 1,600 ตัว เข้าชมโดยไม่เสียค่าใช้จ่าย ระหว่าง 24 มีนาคม - 10 เมษายน 2559 ณ บริเวณชั้น G ศูนย์การค้าเซ็นทรัล เอ็มบาสซี โดยจะนำรายได้ทั้งหมดจากการจัดกิจกรรม มอบให้กับ WWF-ประเทศไทย ใช้ในการพัฒนาโครงการอนุรักษ์สัตว์ป่าใกล้สูญพันธุ์ อาทิ ช้างป่าไทยและเสือโคร่ง,ที่มาภาพ : ,1600pandasplusth,, ,centralembassy
เชื่อว่าหลายคนคงอดใจไม่ให้หลงรัก เจ้าหมีขอบตาดำ เหล่านี้ได้แน่ๆ ขนาดมาตัวเดียวก็น่ารักน่ากอดแล้ว แต่เร็วๆ นี้ ใจกลางกรุงเทพฯ กำลังจะมีกองทัพ แพนด้า มาโชว์ถึง 1,600 ตัว เพื่อสื่อถึงความสำคัญของการอนุรักษ์สัตว์ป่า
1600 Pandas+ World Tour in Thailand,1600 แพนด้าพลัส เวิลด์ ทัวร์ อิน ไทยแลนด์,เปเปอร์มาเช่ แพนด้า,เที่ยวชมแพนด้า,กองทุนสัตว์ป่าโลก,WWF-Thailand,เปาโล กรองจีอง,Paulo Grangeon,WWF,ทัวร์แพนด้า,แพนด้า,ศูนย์การค้าเซ็นทรัล เอ็มบาสซี,แพนด้า 1600,แพนด้า น่ารัก,สนามหลวง,ลานกิจกรรมสถานีบีทีเอสช่องนนทรี,หอศิลปวัฒนธรรมกรุงเทพมหานคร,สวนสันติชัยปราการ และป้อมพระสุเมรุ,เสาชิงช้า,สวนลุมพินี,สถานีรถไฟหัวลำโพง,วัดภูเขาทอง,อยุธยา,อนุรักษ์สัตว์ป่า,ข่าว,ไทยรัฐออนไลน์,ข่าวไลฟ์สไตล์